ભારતીય જનતા પાર્ટીના ભૂતપૂર્વ રાષ્ટ્રીય અધ્યક્ષ એલ. કે. અડવાણી દ્વારા વર્ષ 1990માં સોમનાથથી અયોધ્યા સુધી રથયાત્રા નીકાળવામાં આવી હતી. જોકે, પોલીસે તેમની અટકાયત કરી હતી. જેના પગલે સમગ્ર દેશમાં તોફાનો થયા હતા. જ્યાં બનાસકાંઠા જિલ્લા મથક પાલનપુર ખાતે પણ તોફાનો થતા જીલ્લા મેજીસ્ટ્રેટ દ્વારા કરફ્યુ લાદી દેવામાં આવ્યો હતો. જોકે, ભાજપ અને જનસંઘના કેટલાક પાયાના સ્થાનિક કાર્યકરોએ તે વખતે કરફ્યુભંગ કરતાં તેમની સામે ગૂનો નોંધાયો હતો. જેનું ભૂત હવે 28 વર્ષ પછી ધૂણતા કુલ 99 આરોપીઓને ધરપકડના વોરંટ ઇસ્યુ કરાયા છે.